burgasdotpro/wikipedia huggingface dataset:
Šesťvalcový vidlicový motor

Šesťvalcový vidlicový motor (iné názvy: šesťvalcový V-motor, V6, vidlicový šesťvalec, šesťvalcový motor/šesťvalec do V, šesťvalcový motor/šesťvalec s valcami do V/s usporiadaním valcov do V/s usporiadaním do V) je vidlicový motor, ktorý pozostáva zo šiestich valcov, rozdelených do dvoch radov.
Je to druhý najčastejšie montovaný motor do osobných automobilov po motore R4. Najčastejším uhlom zovretia valcov je 60°, menej často je 75° a 90° alebo 120°. Zjednodušene ide o dvojicu radových 3-valcov so spoločným kľukovým hriadeľom. Vidlicová konštrukcia je kompaktnejšia a menej náchylná na vibrácie ako konštrukcia radového 6-valca. 
Typ motora V6 sa najčastejšie používa v segmente strednej triedy a vyššej strednej triedy ako výkonnejšie varianty oproti motorom R4. Motory V6 sú tiež menšie a úspornejšie ako motory V8.
Philip Carlo

Philip Carlo (* 18. apríl 1949 - † 8. november 2010) bol americký novinár, jeden z popredných autorov píšucich o newyorskej mafii. Vo svojich prácach sa zaoberal mentalitou zločincov. 
Bol autorom bestsellerov o nájomnom vrahovi Richardovi Kuklinskom, masovom vrahovi Richardovi Ramirezovi či capovi klanu Bonnanovcov Thomasovi Piterovi.
Život.
Narodil sa a vyrastal v drsnej štvrti Bensonhurst v Brooklyne. Ako šestnásťročného ho pri prestrelke gangov postrelili do hlavy. Kým sa zotavoval z ťažkého zranenia, veľa čítal, čo ho napokon nasmerovalo k písaniu kníh.
V roku 2004 mu lekári diagnostikovali amyotrofickú laterálnu sklerózu, ktorá ho pripútala na invalidný vozík. V roku 2010 vo veku 61 rokov ochoreniu podľahol. 
Posledná kniha "The Killer Within: In the Company of Monsters" vyšla posmrtne, šesť týždňov po úmrtí autora.
Katedrála svätého Gervasia a Protasia (Soissons)

Katedrála svätého Gervasia a svätého Protasia v Soissons je príklad francúzskej ranogotickej katedrály. 
Južné rameno transeptu bolo budované v rokoch 1180 - 1190 a je príkladom štvorpodlažnej štruktúry steny. Jej stvárnenie je extrémne filigránske. Presvetlenia oknami ide na samotnú hranicu. Ide o extrémny príklad ranej gotiky, opak mohutnej katedrály Notre-Dame v Paríži.
Antilag systém

Antilag systém (skr. ALS) je systém používaný v prepĺňaných motoroch kvôli minimalizácii oneskorenia turbodúchadla. ALS bol prvýkrát použitý v prepĺňaných motoroch monopostov Formuly 1 uprostred 80-tych rokov. Neskôr sa stal vybavením WRC automobilov z dôvodu zvýšeného oneskorenia turbodúchadla škrtením na vstupe turbodúchadla povinnou clonou s predpísaným prierezom.
Lodi

Lodi (latinsky Laus Pompeia) je talianske mesto v Lombardsku, ležiace na rieke Adda. Je hlavným mestom provincie Lodi. 
Dejiny.
Bolo pomenované podľa konzula Gnaea Pompeia Straba. Od 4. storočia bolo sídlom biskupa. V roku 1158 bolo mesto zničené; na pôvodnom mieste ho znovu vybudoval Fridrich I. Barbarossa. 10. mája 1796 porazil Napoleon Bonaparte vojská Habsburskej monarchie v bitke pri Lodi.
Mikuláš V.

Mikuláš V., rodným menom "Tommaso Parentucelli" (* 15. november 1397, Sarzana, Taliansko – † 24. marec 1455, Rím) bol od roku 1447 až do svojej smrti pápežom katolíckej cirkvi. Svoje pápežské meno Mikuláš si zvolil po svojom patrónovi Niccolò Albergatim. 
V roku 1448 založil Vatikánsku knižnicu. 
Pápežská kancelária v tejto dobe začala písať všetky breve a ďalšie písomnosti humanistickou polokurzívou (vtedy nazývanou "lettera dei brevi") a mala tak veľký vplyv na neskoršom rozšírení tohto typu písma.
Ičiró Suzuki

Ičiró Suzuki (, ; * 22. október 1973, Kasugai, prefektúra Aiči, Japonsko) je japonský hráč bejzbalu. Dokázal sa presadiť v Major League Baseball, kde hrá od roku 2001 za klub Seattle Mariners.
Vadim Georgijevič Vizing

Vadim Georgijevič Vizing (), (* 25. marec 1937, Kyjev, Ukrajina, vtedy Ukrajinská SSR, ZSSR – 23. august 2017) bol ukrajinský matematik. Je známy predovšetkým vďaka svojej práci v oblasti teórii grafov, špeciálne vďaka tzv. Vizingovej vete hovoriacej o tesnom odhade pre chromatický index grafov.
Jü Chua

Jü Chua (, ; * 3. apríl 1960, Chang-čou, Če-ťiang, Čína) je jedným z najvýznamnejších súčasných čínskych spisovateľov.
Jü Chua vyštudoval zubárstvo, ale roku 1983 sa dal na spisovateľskú dráhu a patrí medzi predstaviteľov čínskej avantgardy. Vo svojich dielach sa často zaoberá obdobím Kultúrnej revolúcie, počas ktorej prežil svoje detstvo. Charakteristickým znakom sú otvorené opisy násilia a brutality. Za časté satirické reflexie si vyslúžil kritiku komunistického režimu. Jeho prvým významným dielom bol román "Žiť" (活着), ktorý sa stal bestsellerom a neskôr ho sfilmoval slávny režisér Čang I-mou.
Dielo.
Jü Chua spolu napísal štyri romány, šesť zbierok poviedok a tri zbierky esejí. Za svoje diela získal mnoho medzinárodných ocenení a boli preložené do množstva jazykov. Je prvým čínskym spisovateľom, ktorý získal prestížnu "Cenu Jamesa Joycea".
All Summer Long

„All Summer Long“ je skladba amerického speváka Kida Rocka. Bola vydaná v roku 2008 ako tretí singel z jeho deviateho štúdiového albumu "Rock N Roll Jesus". Základom skladby je skladba „Werewolves of London“ od Warrena Zevona a „Sweet Home Alabama“ od Lynyrd Skynyrd a s nápadom mashupu prišiel Mike E. Clark. Skladba dosiahla #1 v ôsmich krajinách Európy a v Austrálii, vrátane Spojeného kráľovstva a dokonca sa dostal do country rádia, čo je jeho prvý top-ten country hit. Tiež bola skladba spievaná rapperom Lilom Waynom v roku 2008 počas MTV Music Awards.
Roman Brichcín

Roman Brichcín (* 28. október 1958) je český výtvarník-maliar. Dnes žije v Českých Budějoviciach a spolu so svojou manželkou Dagmar tvorí v Hluboké nad Vltavou. 
Jeho prvá samostatná výstava sa konala v Prahe v roku 1988. Dnes sú jeho diela súčasťou stálych zbierok Národnej galérie Praha, Alšovej juhočeskej galérie, väčšiny českých regionálnych galérií ako aj zbierok v Česku, Nemecku a na Slovensku. 
Dielo.
Medzi najvýznamnejšie diela Romana Brichcína patria maľby
Casey Ryback

Casey Ryback je fiktívna postava a akčný hrdina z filmov "Prepadnutie v Pacifiku" z roku 1992 a "" z roku 1995. Postavu si zahral hollywoodsky akčný herec Steven Seagal. Ryback je poručík Navy SEALs a kuchár, s vrcholovým výcvikom v bojových umeniach, výbušninách, špeciálnych zbraniach a taktikách. Je majstrom boja bez zbrane, vysoko kvalifikovaný v boji so strelnými zbraňami, bodnoreznými zbraňami a inými formami boja.
Li Sien-nien

Li Sien-nien (, ), (* 23. jún 1909 – † 21. jún 1992) bol čínsky politik a prezident Čínskej ľudovej republiky v rokoch 1983 až 1988. Patrí medzi Osem nesmrteľných Komunistickej strany, t. j. skupinu politikov, ktorí sa podieľali na transformácii čínskej ekonomiky po smrti Mao Ce-tunga.
Sien-nien vstúpil do Komunistickej strany roku 1927 a v rokoch 1934 – 35 sa zúčastnil Dlhého pochodu ako armádny kapitán a politický komisár. Roku 1945 sa stal členom ústredného výboru Komunistickej strany. Po založení ČĽR roku 1949 sa stal guvernérom svojej rodnej provincie Chu-bej. V roku 1954 sa stal ministrom financií a od roku 1956 bol členom Politbyra.
V roku 1967 bol počas Kultúrnej revolúcie zosadený z funkcie ministra financií, a to najmä kvôli tomu, že bol blízkym spolupracovníkom Teng Siao-pchinga. Roku 1973 ho Čou En-laj opäť vymenoval za ministra financií a Li zohral dôležitú úlohu pri obnove hospodárstva po skončení Kultúrnej revolúcie. Po nástupe Teng Siao-pchinga k moci mu asistoval pri zavádzaní ekonomických reforiem.
V rokoch 1983 až 1988 bol prezidentom Čínskej ľudovej republiky. V roku 1985 navštívil Spojené štáty a stal sa tak prvým najvyšším predstaviteľom ČĽR, ktorý navštívil USA. Po svojom odchode z postu prezidenta ostával stále vplyvnou osobnosťou a počas nepokojov na Námestí nebeského pokoja roku 1989 patril k podporovateľom tvrdého zákroku voči protestujúcim študentom.
Mrtvý luh

Mrtvý luh () je česká národná prírodná rezervácia a údolné rašelinisko na Šumave, nachádzajúce sa pri sútoku Teplej a Studenej Vltavy vo Vltavickej brázde južne od Volarov v I. zóne Národného parku Šumava v katastrálnom území osady České Žleby. Štátna prírodná rezervácia tu bola vyhlásené v roku 1948 na výmere . Názov územia pochádza od veľkého množstva mŕtvych stromov, ktoré tu vytvárajú akoby „mŕtvy les“ poskladaný z veľkého množstva vyschnutých stromov, ktoré tu zostali po veľkom podzemnom požiari rašeliny.
Územie Mŕtveho luhu vymedzuje teleso násypu železničnej trate medzi železničnými zástavkami Dobrá a Černý Kříž na železničnej trati Volary-Vimperk a ďalej obe korytá Teplej a Studenej Vltavy, ktoré sa tu na juhozápadnom cípe Mŕtveho luhu zlievajú a vytvárajú tak rieku Vltavu.
Mŕtvy luh patrí do siete medzinárodne chránených mokradí.
Flóra a fauna.
Vzhľadom na to, že vrstvy tunajšej rašeliny dosahujú hrúbky až , zodpovedá tomu i druhové zloženie drevín, kde prevláda borovica barinná "((Borovica blatka) Pinus uncinata)", breza karpatská "(Betula carpatica)" a breza bradavičnatá "(Betula pubescens)". Z bylín potom rosička okrúhlolistá (Drosera rotundifolia), blatnica močiarna "(Scheuchzeria palustris)", kosatec sibírsky "(Iris sibirica)" a vachta trojlistá "(Menyanthes trifoliata)". Vyskytujú sa tu okrem iných, i veľmi vzácne druhy bezstavovcových živočíchov, ktorí sú typickí pre biotopy severskej tundry ako je napríklad motýľ perlovec severský "(Boloria aquilonaris)" a perlovec mokraďový "(Boloria eunomia)".
Mŕtvy luh nie je prístupný pre verejnosť, vstupovať do neho môžu iba vodáci, ktorí splavujú Vltavu od Soumarského mostu, nesmú však vystupovať na breh. Dobre viditeľný je i pri jazde vlakom na trati z Vimperku do Volarov.
Galéria.
Niektoré chránené druhy rastlín a živočíchov nachádzajúce sa v mokradi:
Vodní nádrž Orlík

Vodná nádrž Orlík je priehrada na českej rieke Vltava v okresoch Písek a Příbram. Rozlohou druhá najväčšia a objemom vody najväčšia vodná nádrž v krajine je súčasťou Vltavskej kaskády. Bola vybudovaná v rokoch 1954 – 1961 a prehradením toku vzniklo jazero dlhé a hlboké až . Názov dostala podľa zámku Orlík, ktorý sa vypínal na brale nad riekou, no po napustení priehrady čnie len pár metrov nad úrovňou vody.
Vodná elektráreň.
Vodná elektráreň Orlík je umiestnená v ľavej dolnej časti betónovej hrádze vodnej nádrže. Má rozmery 17 x , výšku a do prevádzky bola spustená v rokoch 19541961. Voda je na 4 Kaplanové turbíny privádzaná oceľovými potrubiami s priemerom , zabetónovanými v hrádzi. Vtok vody regulujú rychlouzávery, istené núdzovými hradidlami.
Inštalovaný výkon turbín je 4×94,5 MW, ktoré slúžia najmä k pokrytiu špičkových odberov elektriny. Elektráreň vyrobí ročne 398,1 GWh elektrickej energie. Vyrovnávacou nádržou počas špičkovej prevádzky je vodní nádrž Kamýk.
Zaujímavosť.
Vodná nádrž Orlík vošla do histórie českej kriminalistiky. Stala sa miestom, kam páchatelia známi ako „orlickí vrahovia“ ukryli sudy s pozostatkami svojich obetí. Šlo o veľmi známy prípad série vrážd z 90. rokov 20. storočia.
The Fame

The Fame je debutový album americkej speváčky Lady Gaga. Vydaný bol 19. augusta 2008. Objavilo sa na ňom 12 piesní + 5 bonusových. Album sa dostal na 1. miesto americkej albumovej hitparády Dance/Electronic Albums. Predalo sa z neho viac ako 14 000 000 kópií. V roku 2009 Gaga začala svoje prvé svetové turné s názvom The Fame Ball Tour. V novembri 2009 vyšla reedícia tohto albumu s 8 novými piesňami s názvom "The Fame Monster".
Single.
Debutovým singlom z albumu sa stala pieseň „Just Dance“, ktorú Lady Gaga naspievala spoločne so spevákom Colbym O´Donisom. Album sa dostal na 1. miesto najprestížnejšej americkej hitparády Billboard Hot 100. V roku 2010 pieseň „Just Dance vyhlásili za pieseň dekády. Klip sa odohráva na párty.
Druhý singel z albumu bola pieseň „Poker Face“. Tento song takisto dobyl množstvo hitparád po celom svete, jedna z nich bola aj US Billboard Hot 100. Táto skladba sa stala piesňou roka 2009 a Gaga za ňu získala množstvo ocenení.
Tretím singlom sa stala pieseň „Eh, Eh (Nothing Else I Can Say)“. Skladba je veľmi pohodová a celý klip sa niesol v znamení 50. rokov 20. storočia. Dej sa odohráva v talianskej štvrti mesta New York. 
Štvrtý singel z albumu bola skladba „LoveGame“. Pieseň sa dostala na 5. miesto US Billboard Hot 100. Klip bol veľmi poburujúci. Gagu v ňom s jej priateľmi spacifikujú policajti, s ktorými sa Gaga následne bozkáva v búdke.
Posledným singlom z albumu je song „Paparazzi“, ktorý sa dostal na 6. miesto US Billboard Hot 100. Videoklip k piesni bol krátky film, v ktorom speváčka zabije svojho priateľa a následne sa dostane do väzenia. Pokračovaním klipu bolo video k piesni „Telephone“ z albumu "The Fame Monster".
Nisa Ašchabad

Nisa Ašchabad je turkménsky futbalový klub, ktorý sídli v Ašchabade. Domáce zápasy hráva na štadióne Nisa-Çandybil, ktorý má kapacitu 1 500 miest.
Súpiska zo sezóny 2007.
"Legenda: B - Brankár, O - Obranca, Z - Záložník, U - Útočník"
Neoliberalizmus

Neoliberalizmus môže byť:
Eric Bogosian

Eric Bogosian (nar. 24. apríl 1953, Woburn, Massachusetts) je americký herec, dramatik, spisovateľ arménskeho pôvodu.
Osobný život.
Eric Bogosian je arménsky Američan, narodený vo Woburne v Massachusetts ako syn Edwiny, kaderníčky a inštruktorky a Henryho Bogosiana, účtovníka. Potom čo absolvoval Oberlin College sa presťahoval do New Yorku, kde sa venoval divadelnej kariére. Bogosian je ženatý od roku 1980 s divadelnou režisérkou Jo Bonney, s ktorou má dve deti.
Henrich IV.

Henrich IV. môže byť:
Gorgosaurus

Gorgosaurus bol rod veľkého mäsožravého dinosaura (teropóda) z čeľade Tyrannosauridae, žijúceho v období vrchnej kriedy (asi pred 76,5 až 75 miliónmi rokov) na západe Severnej Ameriky. Jediný druh je Gorgosaurus libratus.
Gorgosaurus, merajúci 8 až 9 metrov na dĺžku s hmotnosťou vyše 2 ton, bol pomerne veľký a mohutný predátor, ktorý pravdepodobne lovil hadrosaury a ornitomimosaury („pštrosie dinosaury“), čo si mohol dovoliť vďaka dobrým rýchlostným predpokladom. Nebezpečné a „obrnené“ ankylosaury a ceratopsy lovil v rovnakej dobe žijúci, celkovo robustnejší rod Daspletosaurus. Tento dravec je jedným z najlepšie známych a preskúmaných tyrannosauridov. Bolo objavených už viac ako 20 jeho kostier. Jedna lebka, asi 72 až 74 miliónov rokov starého jedinca, objavená v roku 2003 napovedá, že tento teropód pravdepodobne zomrel na mozgový nádor.
Gorgosaurus bol pokročilý tyrannosaurid, ktorého najbližším príbuzným bol rod Albertosaurus. Medzi vývojovo blízke rody patril aj Daspletosaurus a neskôr žijúci Tyrannosaurus. Z ázijských rodov to bol najmä Tarbosaurus. Dlho panoval predpoklad, že Gorgosaurus je totožný s rodom Albertosaurus. Fosílie Gorgosaura sú občas radené pod rod Albertosaurus. Či je toto radenie správne alebo nie, je ťažké posúdiť, pretože nepoznáme ich genetický materiál a tak nevieme, ako blízkymi príbuznými v skutočnosti boli. Hoci ich poprední odborníci na tyranosaury, ako napr Philip Currie alebo Karol Sabath, radia pod dva rôzne rody (pre ktoré vytvorili vlastnú podčeľaď Albertosaurinae).
Svätá liga

Svätá liga je niektoré z medzinárodných spojenectiev v Európe v 15. až 17. storočí, ktoré väčšinou inicioval pápež proti nepriateľom pápežského štátu. Konkrétne to môže byť:
Tajomný ostrov

Tajomný ostrov (1875, "L'île mystérieuse") je jeden z najznámejších románov francúzskeho spisovateľa Julesa Verna z jeho cyklu "Podivuhodné cesty" ("Les Voyages extraordinaires"). Tvorí záverečný diel voľnej trilógie, do ktorej ešte patria "Deti kapitána Granta" (18671868, "Les enfants du capitaine Grant") a "Dvadsaťtisíc míľ pod morom" (18691870, "Vingt mille lieues sous les mers"). S predchádzajúcimi dielmi je spojený niektorými postavami a čiastočne aj miestom deja. Medzi jednotlivými dielmi však panuje časový nesúlad (pozri nižšie).
Časový nesúlad medzi jednotlivými časťami trilógie.
Medzi jednotlivými dielmi trilógie panuje časový nesúlad. "Deti kapitána Granta" sa odohrávajú v rokoch 1864 až 1865. Na konci príbehu, v marci 1865 je Ayrton vysadený na ostrove Tabor. V "Tajomnom ostrove" sa dej príbehu odohráva v rokoch 1865 až 1869. Cyrus Smith so svojimi priateľmi nachádza Ayrtona v decembri roku 1866, pričom Ayrton vyhlasuje, že bol na ostrov vysadený pred dvanástimi rokmi, t. j. v roku 1854, desať rokov pred dátumom uvedeným v "deťoch kapitána Granta". V "Tajomnom ostrove" oznamuje Cyrus Smith roku 1869 Nemovi, že ho pozná z Aronnaxovej knihy, ktorú napísal o svojej podmorskej ceste na palube "Nautilusa", a Nemo tvrdí, že je to už šestnásť rokov, čo Aronnax z ponorky utiekol. Ale "Dvadsaťtisíc míľ pod morom" sa odohráva v roku 1866 a nie v roku 1853. V "Tajomnom ostrove" sa ďalej dozvedáme, že knieža Dakkar prijal meno Nemo po porážke povstania, ktoré sa odohralo v roku 1857, a zomrel údajne po tridsiatich rokoch, čo by znamenalo rok 1887 a nie 1869.
Už Jules Verne i jeho vydavateľ Pierre-Jules Hetzel si tieto časové paradoxy uvedomovali. Verne ich nakoniec vyriešil poznámkou v "Tajomnom ostrove", že vzhľadom na najrôznejšie okolnosti nemohol uviesť skutočné dátumy.
Vinnie Paul

Vincent Paul Abbott, známy ako Vinnie Paul (* 11. marec 1964, v Abilene, Texas, USA – † 22. jún 2018, Las Vegas, Nevada) bol heavy metalový bubeník a producent, ktorý bol členom superskupiny Hellyeah, viac známy ako člen a spolu-zakladateľ heavy metalovej skupiny Pantera. Bol takisto spolu-zakladateľ heavy metalovej skupiny Damageplan v roku 2003, ktorú založil so svojim mladším, dnes už zosnulým bratom Dimebagom Darrellom. Paul založil aj hudobné vydavateľstvo s názvom Big Vin Records.Oficiálna správa uvádza že zomrel 22.júna 2018 v spánku vo svojom dome v Las Vegas na masívny srdcový infarkt
Milij Alexejevič Balakirev

Milij Alexejevič Balakirev, po rusky:"Ми́лий Алексе́евич Бала́кирев" (* 2. január 1837, Nižný Novgorod, Rusko - † 29. máj 1910, Petrohrad) bol ruský hudobný skladateľ. Vo svojej dobe sa stal veľmi dôležitou a uznávanou kultúrnou osobnosťou. Bol to človek energický, spoločenský, ale napriek tomu veľmi uzavretý a jeho na svoju dobu veľmi rozmanitá hudobná činnosť upútala pozornosť niekoľkých desiatok ruských umelcov, ale aj kritikov.
Životopis.
Narodil sa v roku 1837 do nepríliš finančne zabezpečenej rodiny. Jeho záujem o hudbu a veľká usilovnosť mu však nakoniec dovolili sa stretnúť aj s niekoľkými ruskými hudobnými velikánmi svojej doby. Do tejto skupiny sa radia predovšetkým Michail Ivanovič Glinka, ktorý v Balakirovi vzbudil záujem o uchovanie špecificky ruského hudobného štýlu. V roku 1860 sa spoznal i s Borodinom, Rimskij-Korsakovom, Musorgským a Césarom Kjuim, s ktorými utvoril neskôr skupinu známu ako "mocná hŕstka". Všetci títo umelci videli v Balakirevovi veľmi hudobne nadanou osobnosť a stali sa jeho dobrými priateľmi. 
Komponovať začal od veľmi raného veku. Aj napriek tomu, že vytvoril niekoľko vysoko hodnotných diel, je Balakirev známy skôr ako hnacia sila ruskej hudby konca devätnásteho storočia, než ako skladateľ. To by síce nemalo brániť jeho hudobnej tvorbe, ale jeho záujem o ostatné mu nedovoľoval sa naplno venovať komponovaniu. Aj napriek tomu bola jeho hudba pozoruhodná, spájajúca autentickú ruskú kvalitu Glinku a Borodina so západoeurópskymi štruktúrami. Dôkazom toho je aj jeho symfonická báseň, ktorá podľa mnohých hudobných kritikov predbehla svoju dobu: Tamara. Pozoruhodné sú aj jeho dve symfónie, ktoré dokončil tesne po roku 1895. 
Po roku 1895 sa od komponovania úplne odlúčil a odišiel "na odpočinok". Stále sa však venoval svojej „Mocnej hŕstke“, s ktorou vo svojej dobe pozoruhodne prerazil. Balakirev bol považovaný za veľmi zvláštneho a zložitého človeka a jeho súčasníci ho opisovali ako diktátora tak i inšpirátora. Jeho dielo ako kritika a učiteľa malo nesmiernu cenu, zvlášť pre Musorgského a Borodina. Nejaký čas plnil túto úlohu, hoci s neistého výsledkami aj u Čajkovského a ďalších. 
Zomrel 29. mája v roku 1910 v Petrohrade, ktorý Balakirev niekoľkokrát navštevoval a kde sú tiež uložené jeho pozostatky.
Mišík (priezvisko)

Mišík je slovenské priezvisko. Najčastejšie je v obciach Dulov (okres Ilava), Dobroč (okres Lučenec), Trnave a Ružomberku.
Známi nositelia.
Pozri v článku Mišík.
Liou Šao-čchi

Liou Šao-čchi (, ; * 24. november 1898 - † 12. november 1969) bol čínsky revolucionár, politik a v rokoch 1959 až 1968 predsedom ("de facto" prezidentom) Čínskej ľudovej republiky. V roku 1968 bol zosadený zo svojej funkcie a po následnom mučení roku 1969 zomrel, čím sa stal najvyššie postavenou obeťou Kultúrnej revolúcie. 
Život.
Šao-čchi sa narodil do bohatej farmárskej rodiny v južnej Číne. Roku 1921 odišiel študovať do Moskvy, kde ešte toho roho vstúpil do Komunistickej strany. Nasledujúceho roku sa vrátil do Číny, aby pomáhal organizovať štrajky. V roku 1927 sa stal členom Ústredného výboru strany. V rokoch 1934 až 1935 sa zúčastnil Dlhého pochodu a po príchode do Jen-anu sa stal politickým komisárom Novej štvrtej armády. Od roku 1942 bol členom Politbyra.
Po založení ČĽR roku 1949 sa stal podpredsedom vlády a zaoberal sa hospodárskymi záležitosťami. V roku 1959 nahradil Mao Ce-tunga na pozícii hlavy štátu a roku 1961 bol vymenovaný za jeho nástupcu. Bol medzi prvými, ktorí poukázali na chyby počas Veľkého skoku vpred, a preto ho označovali ako "čínskeho Chruščova". V šesťdesiatych rokoch pracoval s Teng Siao-pchingom na hospodárskom obnovení krajiny.
Smrť a rehabilitácia.
Po vypuknutí Kultúrnej revolúcie v roku 1966 bol spolu s Teng Siao-pchingom označený za kapitalistu a pravičiara a čelil mnohým osobným útokom. V októbri roku 1968 bol zbavený všetkých funkcií a krátko na to zomrel v domácom väzení. Jeho smrť bola oznámená až roku 1974.
Po nástupe Teng Siao-pchinga k moci roku 1978 bol rehabilitovaný a roku 1980 bol dodatočne vykonaný oficiálny štátny pohreb.
Ganymedova fontána

Ganymedova fontána je neobaroková fontána nachádzajúca sa na Hviezdoslavovom námestí v Bratislave.
V roku 1886 dokončili stavbu monumentálnej budovy Mestského divadla. Priestor pred hlavným vchodom do divadla vyplnila umelecky riešená fontána od bratislavského sochára Viktora Tilgnera. Jej objednávateľom bola Prvá bratislavská sporiteľňa (), ktorá hotovú fontánu darovala v roku 1888 mestu.
Pri jej realizácii sa umelec plne podriadil existencii stavby divadla a svoju fontánu preto stvárnil tak, aby svojím vzhľadom monumentalitu budovy dopĺňala.
Námetom fontány sa stal antický mýtus o chlapcovi Ganymedovi, ktorý bol unesený do sídla bohov na Olympe Diom premeneným na orla. 
Socha orla so sediacim chlapcom krásne doplňuje vztýčená ruka nesúca misku z ktorej striekala voda rovným prúdom späť do nádoby pretekajúca po jej obvode. Tento najvyšší vizuálny efekt fontány sa po poslednej rekonštrukcii žiaľ nezachoval.
Pri stvárnení architektonickej časti fontány sa autor nechal inšpirovať fontánami v parku Vily d'Este v Tivoli. V detailoch nadväzoval na donnerovskú tradíciu, ktorú skĺbil z bratislavskými reáliami. 
Krásnym príkladom tejto symbiózy sa stali postavičky detí na sokli fontány, držiacich v rukách štyri druhy najhojnejších dunajských rýb. Po obvode veľkej kamennej misy umiestnil Tilgner tri dvojice vodných zvierat typických pre dunajskú oblasť: vodné korytnačky, žaby a raky. 
Figurálne časti fontány podľa Tilgnerových modelov odliala do bronzu kovolejárska firma Beschorner v Budapešti.
Ganymedova fontána sa stala prvou verejnou fontánou v Bratislave s výlučne okrasnou funkciou, ktorá neslúžila na čerpanie vody či ako zdroj pitnej vody pre obyvateľov okolitých domov. Od doby svojho vzniku tvorí fontána jednotný architektonický celok s budovou niekdajšieho Mestského divadla.
Vltavská kaskáda

Vltavská kaskáda je sústava vodných diel na českej rieke Vltava. Ide o celkovo 9 priehrad, z ktorých prvé boli budované v 30. rokoch 20. storočia. Do Vltavskej kaskády patrí priehrada Orlík zadržujúca najväčší objem vody z českých nádrží i Vodná nádrž Lipno – priehrada s najväčšou plochou vodnej hladiny. Vodné elektrárne kaskády produkujú elektrický výkon až 750 MW. 
História.
Prvé hrádze a splavy na Vltave boli spolu s ďalšími úpravami zlepšujúcimi splavnosť rieky stavané už za Ferdinanda I.. V rokoch 1640 – 1643 strahovské opátstvo na žiadosť Ferdinanda III. odstránilo skalisko Horní slap, ktoré nebezpečne zasahovalo do polovice riečiska. Na zvyšku skaly bol na pamiatku vztýčený tzv. Ferdinandov stĺp, nazývaný tiež Soľný. V roku 1722 k nemu pribudla socha svätého Jána Nepomuckého, po ktorom Svätojánske prúdy získali meno. Obe pamiatky boli premiestnené pod hrádzu Slapskej nádrže. 
Prvý ucelený projekt splavnenia Vltavy medzi Mělníkom a Českými Budejovicami spracovala v roku 1894 firma Lanna a Vering. V tej dobe bola Vltava hojne využívaná pre splavovanie pltí i dopravu kameňa a soli. Po prvej svetovej vojne sa objavujú návrhy na postavenie dvoch vysokých priehrad, pri Slapoch a Orlíku. Nový, energetický záujem sa dostal do rozporu s hospodárskymi záujmami. Prvé dve vodné diela kaskády, Vrané a Štěchovice, boli budované v 30. rokoch 20. storočia ešte s ohľadom na plavebné účely. 
Účelom výstavby Vltavskej kaskády bola výroba elektrickej energie. Vedľajšími prínosmi bola ochrana pred povodňami, splavnenie niektorých úsekov Vltavy, stabilizácia hladiny pre odber vody k priemyslovým účelom i na výrobu pitnej vody a vytvorenie nových rekreačných miest. Vodné hospodárenie na Vltave umožňuje ovplyvňovať i splavnosť Labe pod Mělníkom. Kaskáda je schopná zastaviť povodeň do veľkosti 20 ročnej vody a väčšie povodne výrazne zmierniť. Napríklad počas povodní v roku 2002 bol max. prítok do VD Orlík v hodnote /s, prekračujúci úroveň 1000 ročnej vody, znížený na danom vodnom diele o 800 až /s.
Výstavba priehrad však znamenala aj zničenie jedinečných prírodne i historicky cenných miest, napríklad Svätojánskych prúdov ale i mnohých obcí i osád a zároveň ukončila tradičné vltavské pltníctvo. Výstavbou priehrad sa stabilizovala teplota vody, čím rieka v Prahe v zime obvykle okrem slepých ramien nezamŕza a v lete je naopak veľmi studená na kúpanie.
Born This Way

Born This Way je tretí štúdiový album americkej speváčky a skladateľky Lady Gaga. Album bol vydaný 23. mája 2011 cez Interscope Records. Klasická edícia obsahuje 14 piesní a špecialna edícia 17 piesní + 5 remixov. Album mal veľký úspech a za prvý týždeň sa ho predalo približne 2 000 000 kópií po celom svete, z toho 1 140 000 v USA. Do konca roka 2011 sa predalo viac ako 8 000 000 kusov. 28. apríla 2012 začalo turné Born This Way Ball, ktoré trvalo do 11. februára 2013. 
Kompozícia, vplyvy a témy.
Hudobne je "Born This Way" značným odklonom od predošlej speváčkinej tvorby a zahŕňa široké spektrum hudobných žánrov ako opera, heavy metal, rock and roll, europop, electro-industrial a house. Ďalej, v titulnej skladbe Born This Way môžeme na konci započuť organ, Bloody Mary je charakteristická inšpiráciou gregoriánskym chorálom, Americano sprevádzajú gitary a husle a v Bad Kids sú použité elektrické gitary. Skladby Hair a The Edge of Glory sa od zvyšku albumu odlišujú použitím saxofónu v podaní Clarence Clemonsa, člena E Street Band.
Speváčky sa vyjadrila, že najviac bola inšpirovaná Madonnou, Whitney Houston a Bruceom Springsteenom, ale tiež napríklad Iron Maiden , Kiss, Queen, Pat Benatar a En Vogue.
Album je prevažne v strednom tempe a obsahuje odkazy na niekoľko náboženských osobností kresťanstva, najmä Judáša Iškariotského, Máriu Magdalénu a Ježiša Nazaretského. Niekoľko piesní odkazuje na témy sexuality a feminizmu a ostatné na individualizmus, rovnosť a slobodu.
Single.
Pilotným singlom albumu sa stala pieseň "Born This Way", ktorá bola vydaná 11. februára 2011. Bola produkovaná samotnou Lady Gaga, Jeppe Laursenom, Fernandom Garibay a DJ White Shadow. Kritikmi bola prijatá pozitívne, no objavili sa ohlasy, že sa nápadne podobá na pieseň "Express Yourself" od Madonny. Pieseň sa umiestnila na vrcholoch viacerých hitparád a predalo sa jej viac ako milión kópií po celom svete. Videoklip k piesni bol vydaný dňa 22. februára 2011.
Druhým singlom sa stala pieseň "Judas". Singel bol vydaný 22. apríla 2011 a videoklip uverejnili 3. mája 2011. Pieseň kritici hodnotili pozitívne, no napriek tomu si všimli podobnosť s jej vlastnou piesňou "Bad Romance" v zložení skladby. Predalo sa jej 162 000 kópií.
"The Edge of Glory" bola vydaná ako tretí singel k albumu 11. mája 2011. Veľa kritikov ju považuje za oživenie albumu. V piesni zaznel aj saxofón v podaní Clarenca Clemonsa. Videoklip vyšiel pomerne neskoro po vydaní, a to 16. júna 2011.
Ako štvrtý singel bola vybraná pieseň "Yoü and I", ktorá mala taktiež pozitívne recenzie od kritikov. Videoklip bol uverejnený dňa 16. augusta 2011.
Pieseň "Marry the Night" sa stala piatym a posledným singlom z albumu. Videoklip, zverejnený 2. decembra, získal pre svoju originalitu a netradičný dej pozitívne ohlasy.
Komerčný úspech singlov sa zostupne zhodoval s ich poradím vydania.
Recenzie.
Album "Born This Way" mal prevažne pozitívne recenzie od súčasných hudobných kritikov. Napr. magazín Rolling Stone mu dal 4 hviezdičky z 5 .Internetový server Metacritic mu pridelil 71 bodov zo 100 na základe 34 recenzií. 
Špeciálna edícia.
CD1
CD2
Hinder

Hinder je americká rocková skupina z Oklahoma City, ktorú vytvorili v roku 2001 bubeník Cody Hanson, gitarista Joe Garvey a spevák Austin Winkler.Svoj debutový album "Extreme Behavior" vydali v roku 2005.
V roku 2007 bola skupina uvedená do Oklahomskej hudobnej siene slávy.
České Žleby

České Žleby je dedina, časť obce Stožec v okrese Prachatice. Nachádza sa asi 4 km na severozápad od Stožca. Je tu evidovaných 51 adries. Trvalo tu žije 59 obyvateľov.
Dejiny.
Obec bola založená v roku 1709 z rozhodnutia grófa Johana Christiana Eggenberga a prvými obyvateľmi boli drevorubači z Bavorska. Po vymretí rodu Eggenbergovcov v roku 1719 získali tieto majetky Schwarzenbergovci, ktorí ich vlastnili až do konca 2.svetovej vojny.
Obcou kedysi viedla tzv. Zlatá cesta z Pasova a Waldkirchenu do Volarov a Prachatíc. V obci sa po prvýkrát po prekročení hranice zastavovali dopravcovia, aby napojili svoje zvieratá. Podľa žľabov, z ktorých boli zvieratá napájané dostala aj obec svoje meno. 
V obci sa nachádzal kostol sv.Anny z rokov 1789 - 1791, ktorý bol však v lete roku 1965 z nariadenia ONV Prachatice zbúraný.
Katastrálne územie.
České Žleby je tiež názov katastrálneho územia o rozlohe 42,17 km2. V katastrálnom území České Žleby leží i Dobrá. České Žleby ležia aj v katastrálnom území Horní Cazov o rozlohe 2,62 km2. a Radvanovice o rozlohe 7,58 km2.
Vodní nádrž Lipno

Vodní nádrž Lipno je priehrada na českej rieke Vltava v okresoch Český Krumlov a Prachatice. Rozlohou najväčšia vodná nádrž v krajine je súčasťou Vltavskej kaskády a predstavuje jej prvý stupeň. Bola vybudovaná v rokoch 19521959 a prehradením toku vzniklo jazero dlhé a hlboké maximálne . Názov dostala podľa obce Lipno nad Vltavou, v ktorej katastri stojí sypaná hrádza s tesniacim jadrom.
Využitie.
Lipno je významnou rekreačnou lokalitou pre vodné športy a športový rybolov. Vďaka polohe v CHKO Šumava je významnou zásobárňou vody a tiež zdrojom elektrickej energie z vodnej elektrárne Lipno. 
Veľmi dôležitá je funkcia ochrany pred povodňami, nakoľko Lipno je jedinou českou priehradnou nádržou, ktorá je použiteľná v boji proti veľkým povodniam. Priehrada je schopná dlhodobejšie prijímať podstatne viac vody, než jej vypustí, čím zvládne 100 i niekoľko 100 ročnú vodu. 
Pri povodniach v roku 2002 Lipno niekoľko dní udržiavalo odtok do /s a až po nepriaznivom vývoji počasia sa zvýšil na /s, aby sa predĺžila doba do naplnenia nádrže. Najvyšší odtok /s bol dosiahnutý 13. augusta, kedy do priehrady vtekalo každú sekundu až vody. O 4 roky neskôr bola pri očakávaných jarných záplavách pripravená na Lipne objemová rezerva asi 150 mil. metrov kubických, čo stačilo na zachytenie veľkej vody.
Vodná elektráreň.
Vodná elektráreň Lipno I sa nachádza na rovnomennej vodnej nádrži a do prevádzky bola uvedená v roku 1959. Zaujímavosťou je situovanie elektrárne v podzemnom priestore s rozmermi 65 x a výškou , vylámanom v skale v hĺbke . Voda je privádzaná oceľovými potrubiami s priemerom a dĺžkou na 2 Francisove turbíny s inštalovaným výkonom 2×60 MW, ktoré slúžia najmä k pokrytiu špičkových odberov elektriny. Z priestorov elektrárne je potom voda odvádzaná dlhým, širokým a vysokým tunelom do vyrovnávacej nádrže. Na obsluhu slúži ďalší, pod uhlom 45° šikmo vylámaný tunel, široký a vysoký .
Vyrovnávacia nádrž Lipno II, sprevádzkovaná v roku 1957, je vybavená Kaplanovou turbínou s výkonom 1,6 MW.
Daughtry

Daughtry je americká rocková skupina pochádzajúca z McLeansville v Severnej Karolíne, vytvorená bývalým finalistom 5.série speváckej súťaže "American Idol", Chrisom Daughtrym v roku 2006. Ich rovnomenný debutový album bol vydaný v roku 2006. Album sa udržal na #1 nepretržite po dobu dvoch týždňov v rebríčku Billboard 200. Ich album bol tiež najrýchlejšie sa predávajúcim albumom v histórii Soundscanu. Prvý singel z albumu „It's Not Over“ bol ôsmou najhranejšou piesňou v amerických rádiách v roku 2007. Ich druhý singel „Home“ bol desiatou najhranejšou piesňou roku 2007. Druhý album skupiny "Leave This Town" bol vydaný dňa 14. júla 2009. Prvý singel z albumu „No Surprise“ bol vydaný 5. mája cez ich webstránku. Text piesne napísal Chris Daughtry s Chadom Kroegerom a Ericom Dillom.
Johann Salomo Semler

Johann Salomo Semler (* 18. december 1725, Saalfeld - † 14. apríl 1791) bol nemecký cirkevný historik a biblický komentátor. 
Život.
Narodil sa v Saalfelde v Durínsku ako syn chudobného duchovného. Vyrastal v pietistickom prostredí, ktoré ho veľmi ovplyvnilo, aj keď sa sám pietistom nikdy nestal. V sedemnástich rokoch nastúpil na univerzitu v Halle, kde sa stal žiakom, neskôr asistentom a nakoniec editorom literárnej pozostalosti profesora Baumgartena. V roku 1749 prijal titul profesora. Od roku 1751 vyučoval históriu a filológiu a od roku 1752 sa stal profesorom teológie na univerzite v Halle. Po smrti Baumgartena v roku 1757 sa stal Semler hlavou hallskej teologickej fakulty.
MIVEC

MIVEC (Mitsubishi Innovative Valve timing Electronic Control system) je obchodný názov pre motorovú technológiu variabilného časovania ventilov (VVT) vyvinutú automobilkou Mitsubishi Motors. MIVEC, rovnako ako iné podobné systémy, sa líši variabilným časovaním sacích a výfukových vačkových hriadeľov, ktoré zvyšuje výkon a krútiaci moment v širokom rozsahu otáčok motora.
MIVEC bol prvýkrát predstavený v roku 1992 v motore "4G92" s objemom 1597 cm³ s atmosférickým nasávaním DOHC so 16 ventilmi typu R4.
Václav Thám

Jan Šimon Václav Thám (* 26. október 1765, Praha – † 1816, Halič) bol český básnik, dramatik a herec.
Život.
V rokoch 1775–1780 navštevoval gymnázium a potom vyštudoval filozofiu. Stal sa úradníkom pražskej polície, skoro však prešiel k divadelnej kariére.
Stal sa jedným z hlavných činiteľov Boudy, neskôr aj divadla U Hybernů. Roku 1793 ho kvôli problémom s alkoholom prepustili z "Mihulovy společnosti", ale vzápätí bol prijatý do "Vasbachovy společnosti".
Roku 1799 odišiel z Prahy a hral na rôznych miestach nielen v Čechách. V rokoch 1812–1813 pôsobil u "Kronesovy společnosti", odkiaľ prestúpil k "společnosti Viovově".
Jeho žena, dcéra riaditeľa Heina, bola údajne nemá, ale po pôrode začala rozprávať a od Tháma utiekla s nejakým hercom. Thám údajne šiel k jej hrobu, kde zomrel. Tieto Thámove osudy, značne prifarbené, vylíčil Alois Jirásek vo svojom diele "F. L. Věk".
Dielo.
Napísal asi 50 hier, zachovala sa len časť (z niektorých známe len názvy). Bol to akýsi prvý český divadelník, zháňal ľudí, ktorí by boli schopný písať české hry. Sám tiež prekladal z nemčiny. Jeho hry sú plné nadšenia, ale kvalitou by dnes asi neobstáli.
V roku 1785 vydal reprezentatívny dvojdielny zborník-almanach "Básně v řeči vázané". Obidva diela sa vždy členia na 3 časti. Vo vstupnom oddiele Thám zhromaždil ukážky zo staršej českej poézie, vrátane veršov Bohuslava Hasištejnského z Lobkovic či Jana Amosa Komenského, aby tak dokázal, že súčasná tvorba má svojich predchodcov a opory. Druhý oddiel zborníku vždy obsahoval preklady, a to hlavne z dobovo módnych nemeckých anakreontikov ospevujúcich zmyslové prežitky, prírodné krásy, víno a ženy. V záverečných oddieloch potom bola uvedená vlastná tvorba Tháma a jeho spolupracovníkov, ktorá mala rovnako anakreontický charakter.
Karel Ignác Thám

 
Karel Václav Ignác Thám (* 4. november 1763, Praha – † 7. marec 1816, Praha) bol český spisovateľ a prekladateľ.
V rokoch 1775–1780 navštevoval gymnázium. Potom študoval filozofiu, v ktorej dosiahol doktorát. 
Po štúdiách pracoval v "Národní veřejné knihovně pražské" (Bibliotheca nationalis bohemica) na katalogizácii starej českej literatúry, pravdepodobne sa práve tu stal veľkým vlastencom a bojovníkom za práva češtiny.
Potom sa živil ako súkromný učiteľ češtiny, francúzštiny a nemčiny. Pretože v Prahe nezískal stále miesto učiteľa odišiel do Viedne, kde tiež neuspel. 
Skoro po návrate ochorel – tým sa dostal do veľmi ťažkej finančnej situácie, z ktorej sa mu snažil pomôcť predovšetkým Josef Dobrovský.
Dielo.
Ďalej prekladal: preložil niektoré hry Williama Shakespeara a Friedricha Schillera, okrem nich preložil radu drobných prací od menej významných autorov.
Edward Palmer

Edward Palmer (* 12. január 1829, Hockwold-cum-Wilton, Spojené kráľovstvo – † 10. apríl 1911, Washington, USA) bol americký botanik a archeológ.
Život a kariéra.
Palmer strávil väčšinu svojho života v USA, kde bol zamestnaný v "U.S. Department of Agriculture" ako botanik. Roku 1891 viedol expedíciu skúmajúcu flóru a faunu v Kalifornii a hlavne v Death Valley. Zbieral tiež rastliny Mexika a Južnej Ameriky a okolo 200 rastlín a jeden rastlinný druh (Palmerella) je pomenovaných po ňom.
Palmer bol tiež činný v začiatkoch americkej archeológie. Medzi rokmi 1882 až 1884 pracoval ako asistent pre "Bureau of American Ethnology". Cieľom expedície bolo preskúmanie indiánskych mohýl na východe USA. Palmer prevádzal vykopávky hlavne v Arkansase, ale bol tiež v Alabame, Louisiane, Mississippi, Tennessee a Georgii. V Georgii skúmal oblasť Kolomoki. Po rozsiahlych vykopávkach prehlásil, že nenašiel nič, okrem keramických črepín a usadenín popola.
Po dokončení archeologických prieskumov sa Palmer až do svojej smrti venoval botanike.
Edward Palmer má v Medzinárodnom registri mien rastlín skratku "Palmer".
Jozef Holly

Jozef Holly (* 18. august 1977, Ružomberok) je slovenský klavírny virtuóz a spevák. Vyštudoval hru na klavír na konzervatóriu v Žiline v rokoch 19911995 v majstrovskej triede Mgr.art. Dariny Švárnej. Neskôr účinkoval v rôznych hudobných formáciách (Big Band, jazz trio, sólista atď.).
Roky koncertoval v zahraničí. Momentálne koncertuje v Poľsku, na Slovensku a naplánované je Česko.
Operácia Condor

Operácia "Condor" (, ) bola kampaň politického útlaku vrátane vrážd, oficiálne zahájená v roku 1975 pravicovými diktatúrami v Južnej Amerike. Program bol zameraný na odstránenie údajného socialistického a komunistického vplyvu a myšlienok a na kontrolu aktívneho alebo potenciálneho opozičného hnutia proti zúčastneným vládam. Kvôli jeho utajovanej povahe, je presný počet úmrtí priamo priraditeľných k Operácii Condor veľmi sporné. Odhaduje sa, že mu je možné pripísať minimálne 60 000 úmrtí, možno viac.
Zúčastnili sa jej pravicové vlády v Argentíne, Čile, Uruguaji, Paraguaji, Bolívii a Brazílii, neskôr sa pripojil Ekvádor a Peru. Podporu vojenským vládam poskytovala CIA.
Disclaimer II

Disclaimer II je druhý štúdiový album post-grunge rockovej skupiny Seether. Tento album je rekompiláciou ich prvého albumu "Disclaimer" z roku 2002. Hoci na albume sa nachádza 12 pôvodných skladieb, sú mierne remixované a líšia sa od originálu.
Hlavným dôvodom pre prepracovanie albumu "Disclaimer" bola skladba „Broken“. Pôvodne jednoduchá akustická balada bola prerobená do elektrickej duetovej verzie s vokálmi Amy Lee. Táto nová verzia sa objavila na soundtracku "" a mala sprievodný videoklip.
Eurysthenes

Eurysthenes alebo Eurysthenés () bol prvým kráľom Sparty (pravdepodobne mýtickým) kráľovskej dynastie Agiovcov. Vládol približne v polovici desiateho storočia pred Kr. (možno 970 – 930 pred Kr.) Jeho spolukráľom z kráľovského rodu Eurypontovcov bol Prokles.
Eurysthenes v zoznamov antických historikov figuruje ako prvý kráľ Sparty kráľovského rodu Agiovcov. Ich záznamy uvádzajú, že jeho otcom bol Aristodémos, brat Temena a s Kresfonta, ktorí viedli Dórov v ich poslednom rozhodujúcom útoku na mykénsky Peloponéz. Pred týmto útokom, ako píše historik Apollodóros, Aristodema zabil blesk. Po dobytí Peloponézu, píše ďalej Apollodoros si Dóri rozdelili krajinu žrebom. Temenos dostal Argos, Kresfontes Messéniu a Lakónia pripadla deťom Aristodema dvojičkám Eurysthenovi a Proklovi. Podľa Strabóna bratia potom Lakóniu rozdelili na šesť častí a Spartu určili za svoju kráľovskú rezidenciu.
Vznik dvojkrália v Sparte najpútavejšie opisuje Herodotos vo svojej knihe "História" kde píše, že manželka Aristodema, ktorá sa volala Argeia po svojom príchode do krajiny porodila dvojičky. Aristodemos krátko po tom ako videl svoje deti ochorel a chorobe podľahol. Podľa zvyku sa kráľom malo stať staršie z detí, ale nik nebol schopný určiť, ktoré dieťa je staršie. Matka to vedela, ale neprezradila predstierala, že nevie. Sparťania preto odišli požiadať o pomoc veštkyňu v Delfách a tá im poradila, že nech považujú oboch bratov za kráľov, ale ten starší nech užíva väčšej cti. Po tejto rade však stále nevedeli ako majú zistiť, že ktorý z nich je starší, ale nakoniec im poradil Messénčan menom Panites, ktorý navrhol, aby pozorovali matku, že ktoré dieťa umýva a kŕmi ako prvé. Matku pozorovali a zistili, že jedno z detí skutočne uprednostňuje. To dieťa dostalo meno Eurysthenes a jeho mladšieho brata nazvali menom Prokles. Ako bratia vyrastali panovalo medzi nimi nepriateľstvo a tak to zostalo kým žili.
Podľa Ploutarcha tento svár medzi kráľmi pokračoval aj v ich pokoleniach, kým Lykurgos svojimi zákonmi za vlády Agesilaa I a jeho spolukráľa Polydekta nedosiahol stabilitu v Sparte.
Väčšina novovekých historikov sa prikláňa k názoru, že Eurysthenes ako aj králi Sparty približne do polovice siedmeho storočia pred Kr. už patria skôr do oblasti mýtov. To čo však hovoria mýty je neraz aj odrazom skutočnosti. V staroveku pri hľadaní dátumu dobytia Tróje učenci pri svojich výpočtoch použili uznávaný veľmi starý a podľa nich vierohodný súpis spartských kráľov. Eratosthenes z Kyrény dátum dobytia Tróje ustálil na rok 1184 pred Kr. a ten sa prekvapivo blíži tomu, ktorý prijíma aj dnešná archeológia (okolo roku 1200 pred Kr.).
EA Sports

EA Sports je oddelenie firmy Electronic Arts, ktorá zastrešuje počítačové hry so športovou tematikou. 
Najpopulárnejšie série hier od EA Sports:
Born This Way (singel)

„Born This Way“ je debutový singel americkej popovej speváčky Lady Gaga z jej rovnomenného albumu "Born This Way "(2011). Singel bol vydaný 11. februára 2011. Lady Gaga ho predstavila na predávaní cien Grammy 13. februára 2011. 
O piesni.
Text k piesni začala písať na svojom turné The Monster Ball Tour a pojednáva v ňom o slobode a hrdosti ("I'm beautiful in my way, 'cause God makes no mistakes; I'm on the right track, baby, I was born this way"). Gaga piesňou vyjadruje podporu menšín a zastávanie ich práv a to, že každý by mal byť so sebou spokojný "taký aký je".
Videoklip.
Videoklip sa natáčal od 22. januára do 24. januára 2011 v New Yorku. Video režíroval Nick Knight, uznávaný fotograf, ktorý predtým už mnohokrát s Lady Gaga spolupracoval. Pôvodne mal video režírovať Jonas Akerlund („Telephone“, „Paparazzi“), ktorý ale v období natáčania videa, natáčal video pre Britney Spears. Lady Gaga prezradíla, že klip je o zrode novej rase ľudí. Videoklip mal premiéru 28. februára 2011.
Umiestnenie v hitparádach.
Singel „Born This Way“ na seba s rekordmi nedal dlho čakať. Už v priebehu prvej noci od vydania sa dostal na 1. miesto sťahovanosti cez i-Tunes v 20 krajinách sveta. Do 24 hodín dobyl všetkých 23 krajín. V priebehu 3 dní od vydania singlu sa ho len v USA stiahlo 448 000 kópií. Singel debutoval v britskej singlovej hitparáde UK Singles Chart na 3. mieste a v americkej US Billboard Chart na 1. mieste. Tým sa stal v poradí tisícim singlom, ktorý sa dostal na čelo tejto hitparády. Na čele US Billboard Hot 100 sa song udržal 7 týždňov.
Archelaos

Archelaos alebo Archeláos môže byť:
Vodní nádrž Kamýk

Vodní nádrž Kamýk je priehrada na rieke Vltava v okrese Příbram a je súčasťou Vltavskej kaskády. Bola vybudovaná v rokoch 1957 – 1962 ako vyrovnávacia nádrž Orlickej priehrady. Slúži tiež na protipovodňovú ochranu, vyrovnávanie a vylepšovanie prietokov, výrobu elektrickej energie a rekreáciu.
Vodná elektráreň Kamýk.
Vodná elektráreň Kamýk bola spustená do prevádzky v roku 1961 a 4 Kaplanove turbíny majú inštalovaný výkon 4×10 MW.
Gabriel Dušík

Gabriel (Gabo) Dušík (* 26. január 1961, Bratislava ) je slovenský hudobný skladateľ, hudobník, hudobný producent, hudobný aranžér, textár a spevák. Je spoluzakladateľom skupiny Gravis, ktorá pôsobila medzi rokmi 1979 – 1989.
Eggenbergovci

Eggenbergovci boli rakúsky šľachtický rod. Pôvodne to boli kupci v Radkesburgu (dnešný Ehrenhausen), neskôr zbohatli a stali sa dôverníkmi cisára. 
Prvým známym členom rodiny je Ulrich Eggenberger, ktorý bol od roku 1432 mestským sudcom v Grazi. V roku 1448 zomrel. Jeho majetok bol rozdelený medzi dvoch synov, Ján založil líniu Ehrenhausen a Baltazár hlavnú líniu v Grazi. Baltazár viedol výnosný obchod a Eggenbergovci sa stali jedným z najbohatších rodov v Grazi. Naopak, Ruprecht z Eggenbergu z druhej línie bol vo vojsku a preslávila ho úspešná výprava proti Turkom.
Najvýznamnejším Eggenbergom je Johann Ulrich von Eggenberg (1568 – 1634). V roku 1621 získal od cisára Prachatice, o rok neskôr zámok Český Krumlov, a Netolice, v roku 1623 kúpil hrad Zvíkov a zámok Orlík a v roku 1630 získal Vimperk. Po predčasnej smrti jeho syna Johanna Antona I. sa panstvo znova rozdelilo. Panstvo v Čechách dostal Johann Christian I. (1641 - 1710) a Rakúske panstvo Jan Seifried. Po smrti Johanna Christiana I. dostal české panstvá jeho brat. Syn Johanna Seyfrieda, Johann Anton II. zomrel v roku 1716 a o rok neskôr zomrel na zápal slepého čreva aj Johann Christian II., syn Johanna Antona. V roku 1774 po smrti Márie Eleonory z Eggenbergu rod zanikol a majetok prešiel hlavne do rúk Schwarzenbergovcov.
Vodní nádrž Slapy

Vodná nádrž Slapy je priehrada na rieke Vltava v okresoch Praha-západ a Příbram. Piata najväčšia česká vodná nádrž je súčasťou Vltavskej kaskády a je pomenovaná podľa obce Slapy, na ktorej území stojí hrádza. Bola vybudovaná v rokoch 1949 – 1955 a okrem protipovodňovej ochrany slúži aj na vylepšovanie prietokov Vltavy, pokrytie odberov vody pre priemysel, výrobu elektrickej energie a rekreáciu. 
Vodná elektráreň.
Vodná elektráreň Slapy bola uvedená do prevádzky v rokoch 19551956. Voda je privádzaná na 3 Kaplanové turbíny s inštalovaným výkonom 3×48 MW.
Slapy

Slapy môžu byť:
Ján Roháč

Ján Roháč (* 18. jún 1932, Nitrianske Pravno – † 5. október 1980, Praha) bol slovenský režisér.
Životopis.
Vyštudoval DAMU v Prahe, odbor réžia. Bol priateľom Jana Wericha. V roku 1968 si vzal za manželku herečku Zuzanu Burianovú, s ktorou mal jednu dcéru.
Pôsobenie.
Zomrel ako 48-ročný v roku 1980 na infarkt myokardu.
Fiskars

Fiskars Oyj Abp je fínska spoločnosť vyrábajúca kovový spotrebný tovar založená v roku 1649 vo vtedajšej lokalite Fiskars Bruk, dnes Raseborg, asi 100 km západne od Helsinki na starej hlavnej ceste z Turku do Vyborgu. Fiskars je najznámejšia svojou výrobou nožníc, sekier a veľmi kvalitných nožov.
Dejiny.
Spoločnosť Fiskars bola založená v roku 1649 holandským obchodníkom Petrom Thorwöstom. Tento obchodník do Fínska priniesol technológie spracovania oceli, ktoré boli vo Fínsku ďalej rozvíjané. Priemyselný rozvoj Európy rozbehol vývoj pomerne malej manufaktúry Fiskars na veľký priemyselný závod, ktorý sa preslávil svojimi oceliarskymi výrobkami po celej Európe. Tovareň Fiskars mala prvú vysokú pec vo Fínsku. S rozvojom firmy súvisí aj rozvoj palety výrobkov (rôzne parné stroje, lokomotívy, motory, svietniky a tiež nožnice so známym oranžovým vzorom firmy). Fiskars bol tiež prvým výrobcom mikrovlnných rúr v Európe. 
Fiskars je zaregistrovaný na Helsinskej burze od roku 1915.
Výrobky.
Podľa Fiskars Group je jadrom medzinárodných značiek od roku 2009 ako:
Po nadobudnutí spoločností Iittala Group and Silva v rokoch 2006-2007 Fiskars vlastní niekoľko silných lokálnych značiek ako: